
               Tisztelt Polgármester Úr, Tisztelt Képviselő Testület!

Kiskőrös Város Képviselő Testületének 2015. évi munkatervében meghatározottak és a Rendőrségről szóló 1994. évi XXXIV. törvény 8. § (4) bekezdése alapján a következőkben kívánok beszámolni Kiskőrös város 2014. évi közbiztonsági – ezen belül a közrendvédelmi, közlekedésrendészeti, valamint bűnügyi - helyzetéről, megtett intézkedéseinkről, a 2015-ös évben várható feladatainkról.

Személyi, tárgyi feltételek alakulása

A Kiskőrösi Rendőrkapitányság legutolsó 2014. március 19. napján tartott beszámolóját - a Képviselőtestület a 187/2013. sz. határozatával elfogadott 2014. évi munkaterve alapján - Kiskőrös Város Önkormányzatának Képviselőtestülete egyhangúlag elfogadta.

Az azóta eltelt egy év alatt a meghatározott feladatok végrehajtását kapitányságunk a rendelkezésre álló erők és eszközök hatékony kihasználásával megfelelő színvonalon végrehajtotta. 

Kapitányságunk a tavalyi év során is nagy hangsúlyt fektetett a társszervekkel kialakított munkakapcsolat ápolására.

A bírósággal és az ügyészéggel való kapcsolattartás az elmúlt év során is kiemelkedő volt.

A tavalyi évben legfőbb célkitűzésünk a lakosság szubjektív biztonságérzetének növelése, a tulajdon elleni szabálysértések minél nagyobb arányú felderítése, a lakosság nyugalmát leginkább megzavaró lopások, betöréses lopások számának csökkentése és a külterületen élők biztonságérzetének javítása volt.

Az említett célkitűzések megvalósítását nagyobb rendőri jelenléttel igyekeztünk biztosítani.
	

Bűnügyi helyzet bemutatása


Az értékelt időszakban a Kiskőrösi Rendőrkapitányság illetékességi területén a regisztrált bűncselekmények száma 1408-ról 1345-re változott. Ezzel az eredménnyel az elmúlt öt év távlatát nézve a 2014-es évben az egyik legkevesebb bűncselekményszám került regisztrálásra. (1.számú melléklet)

Fontos még kiemelni, hogy az értékelt 2014-es évben a regisztrált bűncselekmények 100.000 lakosra jutó aránya is kedvezően alakult, hiszen csökkent az azt megelőző 2013-as évhez képest. (2.számú melléklet)

Kiskőrös város területén a 2014-es évben a regisztrált bűncselekmények száma csökkent a korábbi 2013-as év adataihoz képest. A bűncselekményszám csökkenését elsősorban az élet, a testi épség,- és az egészség elleni, a testi sértés,- és a gyermekek érdekét sértő, valamint a család elleni bűncselekmények, a kiskorú veszélyeztetése jogsértések csökkenése eredményezte. (3.számú melléklet)

Összességében a város területén regisztrált bűncselekmények számát tekintetve Kiskőrös város vonatkozásában elmondható, hogy a hasonló lélekszámú városokkal összehasonlítva, bűnügyileg nem tekinthető fertőzöttnek. 

Az értékelt 2014-es évben a Kiskőrösi Rendőrkapitányság illetékességi területén a közterületen elkövetett bűncselekmények száma tekintetében csökkenés volt regisztrálható az előző évhez képest. Az ilyen jogsértő elkövetési magatartások száma a 2013. évben regisztrált 502 esetről az értékelt időszakban 375 esetre változott. 

Az ilyen jellegű jogsértések számának a csökkenését is elsősorban az élet, a testi épség és az egészség elleni bűncselekmények (testi sértés), a köznyugalom elleni bűncselekmények (garázdaság) és a vagyon elleni bűncselekmények (lopás) kategóriába tartozó bűncselekmények számának a csökkenése eredményezte. 

Az értékelt évben Kiskőrös város közigazgatási területén megvalósult bűncselekmények körére továbbra is jellemző, hogy meghatározó deliktumok az élet, a testi épség és az egészség elleni bűncselekmények (testi sértés), a köznyugalom elleni bűncselekmények (garázdaság) és a vagyon elleni bűncselekmények (lopás) kategóriába tartozó bűncselekmények.

Az élet, a testi épség és az egészség elleni bűncselekmény kategórián belül a tárgyévben emberölés bűntett miatt büntetőeljárás megindítására nem került sor. Ezen bűncselekmény kategórián belül továbbra is jellemző, meghatározó deliktum volt a testi sértés. 

A testi sértés törvényi tényállásán belül a sértettet ért bántalmazás során a 8 napon belül gyógyuló, könnyű testi sértés volt a meghatározó, a 8 napon túl gyógyuló, súlyos testi sértéssel szemben. A testi sértés bűncselekmény miatt indult nyomozások száma a 2013-as évhez viszonyítva az értékelt évben csökkent. Az elmúlt öt év távlatában az egyik legkevesebb ilyen jellegű jogsértés került regisztrálásra.(4.számú melléklet)

Az e körbe tartozó törvényi tényállások tekintetében - az előző évekhez hasonlóan - továbbra is a szórakozóhelyeken, illetve családon belüli magánéleti vitákból kialakuló heves, indulatos cselekmények voltak a jellemzőek. 

Ezen bűncselekmények nyomozásának a tapasztalatai azt mutatták meg, hogy a konfliktushelyzetek kialakulása mind a szórakozóhelyeken, mind pedig a családok otthonaiban szoros összefüggésben áll az alkoholfogyasztással, aminek következtében a cselekményekben érintettek egy mások számára jelentéktelennek tűnő sérelmet rendeztek le indulatos módon. 

A 2014-es évben nagy hangsúlyt fektettünk az egészséget veszélyeztető bűncselekmények kategóriáján belül a kábítószerrel összefüggő elkövetési magatartások feltárására, felderítésére. 

Az ismertté vált - ezen bűncselekményfajtához tartozó - jogsértésekre a tárgyidőszakban a fogyasztói (kábítószer birtoklás) magatartás volt a jellemző. A vizsgált időszakban kábítószer terjesztésével összefüggésben Kiskőrös város közigazgatási területén nem került sor büntetőeljárás kezdeményezésére, illetve jelentős mennyiségű kábítószer lefoglalására. 

Nagy hangsúlyt fordítottunk e bűncselekmény kapcsán a bűnmegelőzési tevékenységre, a DADA program oktatásával és drogellenes propaganda kifejtésével. A jövőben is törekedni fogunk a kábítószer terjedésének visszaszorítására, valamint az ilyen bűncselekmények elkövetőinek szélesebb körben történő felderítésére.   

Az értékelt időszakban olyan bűncselekményre nem derült fény, hogy az elkövető a cselekményét kábítószer hatása alatt, illetve kábítószer, továbbá a vásárláshoz szükséges anyagi forrás megszerzésért követte volna el.  

A gyermekek érdekét sértő és a család elleni bűncselekmények kategórián belül a 2014-es évben jelentős csökkenés volt tapasztalható az elmúlt, a 2013-as évhez képest, mivel az értékelt időszakban 1 esetben került sor büntetőeljárás lefolytatására kiskorú veszélyeztetése bűncselekmény miatt, az előző, 2013. évi 11 esettel szemben. 

A kiskorú veszélyeztetése bűntett miatt indított büntetőeljárások számának a csökkenése a család és gyermekvédelmi szervekkel való több évre visszavezethető hatékony, szoros együttműködés, illetve a jelzéseikre tett azonnali intézkedések eredményezték. Az értékelt évben is az volt a jellemző, hogy a család és gyermekvédelmi szervek jelzése alapján folytattunk büntetőeljárást, akik a tudomásukra jutott, családokban felmerült problémák feltárását követően kezdeményezték azok kivizsgálását.     

Ezen bűncselekmények megelőzésében továbbra is jelentős szerepet játszik a humán és szociális társszervekkel közösen folytatott kutató és ellenőrző tevékenység fokozása a hátrányos helyzetű családok és gyermekek irányába.   

A köznyugalom elleni bűncselekmények kategórián belül a jellemző jogsértés a garázdaság deliktum volt. 

Az értékelt időszakban a garázdaságok számának tekintetében megállapítható, hogy az ilyen jellegű jogsértések számában a 2014. évben csökkenés mutatkozik az ezt megelőző 2013-as évhez képest. (5.számú melléklet)

A garázda jellegű jogsértések tekintetében továbbra is jellemző, hogy azokat szórakozóhelyeken követték el. A konfliktusok többnyire az érintett felek közötti korábbi, más személy számára jelentéktelennek tűnő sérelmek miatt következtek be.         

A korábban kialakított gyakorlatot követve a garázdaságot elkövető személyekkel szemben - amikor annak törvényi feltételei fennálltak - következetesen törekedtünk arra, hogy ezen elkövetők cselekménye bíróság elé állítás keretében kerüljön elbírálására, mivel a lakosság szubjektív biztonságérzetére főleg a közterületi elkövetés esetén e bűncselekmény jelentős mértékben kihat.

Kiskőrös város közigazgatási területén a 2014-es évben is a legjellemzőbb jogsértő magatartások a vagyon elleni bűncselekmények voltak. Ezen bűncselekmény kategórián belül a legmeghatározóbb törvényi tényállás a lopás volt. (6.számú melléklet)

A város területén elkövetett ilyen jellegű jogsértések vonatkozásában megállapítható, hogy a 2014-es évben az előző 2013-as évhez képest emelkedést regisztráltunk. 

Az értékelt időszak volt az első teljes év, amikor a 2013. július 01-jén hatályba lépett, a Büntető Törvénykönyvről szóló 2012. évi C. törvény, - a lopás deliktum minősítő körülményeit érintő  - változásainak a hatása teljes mértékben jelentkezett a statisztikai rendszerben.     

Ezen hatályos törvény a lopás deliktum esetében új, az egy vagy több közokirat, magánokirat vagy készpénz-helyettesítő fizetési eszköz egyidejű elvételével, minősítő körülményt határozott meg. Ennek eredményeként a korábban okirattal visszaélésnek minősülő jogsértő cselekmények már a lopás törvényi tényállását valósították meg. Ugyanezen törvény módosításának eredményeként az 50.000,- Ft szabálysértési értékhatárt el nem érő falopások, - melyeket erdőterületként bejegyzett területen követtek el, - már bűncselekménynek minősülnek, szemben a korábbi gyakorlattal, amikor az csak tulajdon elleni szabálysértés megállapítására volt alkalmas.            

A lopás bűncselekmény kategórián belül fontos kiemelni, hogy a lakosságot leginkább irritáló bűnelkövetés – lakásbetörés – a vizsgált időszakban nem volt jellemző elkövetési magatartás a város területén. Az értékelt időszakban mindösszesen 18 ilyen jellegű jogsértés volt regisztrálható.   

A betöréses lopások esetében a város vonatkozásában a leginkább jellemző elkövetési helyek a külterületen elhelyezkedő tanyaingatlanok, valamint a településen belüli lakóingatlanok voltak. Ezen bűncselekmények esetében a tárgyidőszakban is sikerült eredményeket elérnünk, több személlyel szemben alkalmaztunk személyi szabadságot korlátozó kényszerintézkedést, illetve a bevezetett rendőri intézkedések eredményeként a bűncselekmény elkövetése során eltulajdonított értékek felkutatásra és a sértettek részére kiadásra kerültek.   

Fontos szegmense a közbiztonságnak a személygépkocsi lopások helyzete, melyről kijelenthetjük, hogy az illetékességi területünkre továbbra sem jellemző. Ilyen jogsértő cselekményt 2014. évben 3 esetben regisztráltunk, amely ügyekben a cselekményeket megvalósító személyek felkutatása megtörtént.    

A tárgyidőszakban ugyancsak nagy hangsúlyt fektettünk a gépjármű feltörések megelőzésére, felderítésére, mivel ezek a bűncselekmények is jelentősen befolyásolják a lakosság szubjektív biztonságérzetét. 
Az ilyen jogsértések vonatkozásában megállapítható, hogy csökkenő tendenciát mutatnak. A tárgyévben mindösszesen 4 ilyen bűncselekményt regisztráltunk.    

Az elmúlt években is az ilyen jellegű jogsértések vonatkozásában megállapítható volt, hogy az elkövetők sötétedést követően hajtották végre a járműtulajdonosok sérelmére a járműfeltöréseket, melynek során az utastérben hagyott, vagy ott felejtett értékeket tulajdonították el.

Az ilyen elkövetési módok megelőzése és felderítése érdekében a tárgyévben fokozott ellenőrzéseket hajtottunk végre a város veszélyeztetett területein, amelynek eredményeként a gépkocsi feltörések számát sikerült csökkenteni.

Kiskőrös városban az értékelt évben előfordultak az idős emberek sérelmére megtévesztéssel elkövetett lopások, melyeket átutazó bűnözők követettek el. 

Ezen a területen idáig is nagy erőfeszítéseket tettünk az ilyen jellegű bűncselekmények megelőzésére, visszaszorítására, az elkövetők felderítésére, melyet az előttünk álló évben még hatékonyabban kívánunk folytatni. Ennek keretében még nagyobb hangsúlyt kívánunk fektetni a bűnmegelőzési tevékenységre.  

A lakosság szubjektív biztonságérzetét leginkább befolyásoló bűncselekmények a vagyon elleni erőszakos bűncselekmények kategóriába tartozó deliktumok. 

Ezen bűncselekmény kategóriába tartozó kifosztás, zsarolás és önbíráskodás törvényi tényállás Kiskőrös város területére továbbra sem jellemző, nem meghatározó. A vizsgált időszakban a Kiskőrös város közigazgatási területét érintő ilyen jellegű jogsértés miatt büntetőeljárás befejezésére nem került sor. 

Rablás bűncselekmény elkövetése sem volt jellemző a városban az értékelt évben. Ilyen jellegű erőszakos bűncselekmény elkövetése miatt az értékelt 2014-es évben 2 esetben folytattunk büntetőeljárást, szemben a 2013. évi 4 esettel szemben. 
Fontos ezzel kapcsolatosan kiemelni, hogy ezen cselekmények elkövetői mindegyik ügyben megállapítást nyertek, velük szemben, amennyiben annak törvényi feltételei fennálltak, személyi szabadságot korlátozó kényszerintézkedés került foganatosításra.   

Az ezen kategóriába tartozó bűncselekményeket időskorú személy sérelmére, illetve családon belül, hozzátartozó sérelmére követték el. Az értékelt évben ilyen erőszakos jellegű bűncselekményt pénzintézet sérelmére nem követtek el, büntetőeljárás megindítására nem került sor. 

Fontos még kiemelni, hogy a 2014-es évben is törekedtünk - amennyiben annak törvényi feltételei fennálltak - az ügyek minél rövidebb idő alatt, bíróság elé állítás keretében történő befejezésére. A jövőben - amennyiben annak feltételei adottak – hasonlóan élni fogunk a bíróság elé állítás jogintézményének alkalmazásával.      

A Bűnüldöző munka értékelése

A nyomozás eredményességi mutató alakulása

A nyomozás eredményesség területén kapitányságunk a 2014-es évben 66,9 %-ot ért el a 2013. évi 65,7 %-al szemben. Ezen a területen elért eredményünkkel kapitányságunk a megye kapitányságai között a második legeredményesebb tudott lenni. (7.számú melléklet)

Fontos kiemelni, hogy kapitányságunk az illetékességi területén regisztrált, közterületen elkövetett bűncselekmények felderítése területén is jelentős eredményeket ért el az értékelt évben. Ezen kategóriába tartozó jogsértő cselekmények nyomozás eredményességi mutatójának a területén a Kiskőrösi Rendőrkapitányság az elmúlt öt év távlatában a legjobb eredményt produkálta, hiszen 89 %-os eredményt sikerült elérni, amellyel az ország legjobb kapitányságai között tudott lenni. (8.számú melléklet) 

Kiemelten kezelt bűncselekmények nyomozás eredményessége 

Kapitányságunk a kiemelten kezelt bűncselekmények nyomozása területén is megfelelően teljesített, a megye kapitányságai közül a harmadik helyen végzett. A kiemelt bűncselekmények vonatkozásában kapitányságunk a 2014-es évben 50,3 %-os nyomozás eredményességi mutatót ért el, amely a megyei átlagot meghaladta. (9.számú melléklet)

A kiemelten kezelt bűncselekmények kategóriájába tartozó jogsértések nyomozás eredményessége kapitányságunk vonatkozásában a 2014-es évben a 10. számú melléklet szerint alakult, amely alapján megállapítható, hogy ezen feladatainkat is jó színvonalon tudtuk teljesíteni.  

Összességében megállapítható, hogy kapitányságunk mind az értékelt 2014-es évben, mind pedig azt megelőző 2013-as évben nagy hangsúlyt fektetett az ezen körbe tartozó, a lakosságot leginkább irritáló jogsértő cselekmények felderítésére, amely az elért eredményekben is tükröződik. A jövőben is kiemelten kívánjuk kezelni az említett bűncselekmények felderítését, ezzel biztosítva, fokozva a lakosság biztonságérzetét. 


Tulajdon elleni szabálysértések


A 2012. április 15-től hatályba lépett szabálysértési törvény kapitányságunkra háruló feladatait 2013. február 01-től kiskőrösi székhellyel 2 fő, majd 2014. év novemberétől a létszámot 1 fővel bővítve 3 fő látja el (SZECS), akik alapfeladatuk mellett közterületi jelenétet (járőri illetve körzeti megbízotti feladatokat) is biztosítani tudnak Kiskőrös város területén.

A szabálysértési eljárások jelentős részét a vagyon elleni – bolti lopás, alkalmi lopás – típusú cselekmények adják.

A Kiskőrösi Rendőrkapitányság szervezetén belül 2012. április 16-tól alakult meg a Szabálysértési Előkészítő Csoport (SZECS). A tevékenységükkel összefüggésben statisztikai mérőszámokkal 2013.január 01-től rendelkezünk. 

Kiskőrös város közigazgatási területén elkövetett tulajdon elleni szabálysértések 2013-as és 2014-as évi azonos időszakban mért számadatainak alakulását tekintve, azok elleni fellépés kapcsán – az egyéb tulajdon elleni szabálysértések felderítése kivételével – hatékonyabb fellépés mutatható ki.    

Felderítési mutatók alakulása:

                                                                2013. év                                  2014. év
                                                             ------------------------------------------------------

Összes felderítés                         :            35.29 %                                   36.26 %
Tulajdon elleni szabálysértések:            30.43 %                                   33.53 %
Lopás                                           :            26.79 %                                    33.01%
Bolti lopás                                   :     nem mért adat                                 90.91 %
Nem bolti lopás                           :     nem mért adat                                 26.09 %
Egyéb tulajdon elleni szabs.      :             36.11 %                                   34.33 %    



Közlekedésbiztonsági helyzet

Kiskőrös város belterületén a 2014-es évben összesen 26 személyi sérülésessel járó közlekedési baleset történt, amelyek közül halált okozó nem volt, de 8 súlyos sérüléssel és 18 könnyű sérüléssel járó baleset következett be. A vizsgált időszakban Kiskőrös város belterületén összesen 10 esettel több sérülésessel járó közúti közlekedési baleset történt, mint az előző évben, vagyis 16-ról 26-ra emelkedett. Ez a növekedés is mutatja, hogy emelni kell a rendőri ellenőrzések számát. (11.számú melléklet)

A baleseti okok közül ki kell emelni a tényleges és relatív gyorshajtást, az elsőbbségi jog meg nem adását, - amelyek közül az utóbbi gyakran párosul nagyfokú figyelmetlenséggel is - továbbá a kanyarodás szabályainak be nem tartását.

A jövőben többet kívánunk tenni a balesetek súlyosságának csökkentéséért, ezért kiemelt feladatunknak tekintjük a járművezetők ittas, illetve bódult állapotának, a gyalogos és kerékpáros láthatóságának, valamint a passzív biztonsági eszközök (biztonsági öv, biztonsági gyermekülés, motorkerékpár bukósisak) használatának hatékony ellenőrzését.


Közrendvédelmi munka értékelése

                                    A közterületi jelenlét mértéke

Kiskőrös város közigazgatási területén a 2014-es évben az év minden napján tudtunk biztosítani közterületi rendőri jelenlétet.

Közterületi szolgálatellátásunk során napi rendszerességgel ellenőriztük a városban található pénzintézeteket, valamint a lakosság által sűrűn látogatott közintézményeket, illetőleg a városközpont gyalogos forgalom számára kialakított közterületeit.

Alapfeladataink hatékonyabb végrehajtása érdekében a 2014-es évben is folytattuk a Lakosság Szubjektív Biztonságérzetét javító, a prevenciót előtérbe helyező, az Országos Rendőr-főkapitányi Intézkedés (K.Ö.K.T.E ) alapján, kimondottan a településen, valamint annak közigazgatási területén élők biztonságérzetét növelő rendszeres, heti gyakoriságú, kül,- és belterületi ellenőrzéseket. Kiskőrös város nem tartozik a veszélyeztetett kategóriájú települések közé.    

2014. július 01. napjától „ 24 órás rendőri jelenlét” elnevezésű, minden településen megjelenő rendőri jelenlét folyamatos biztosítása érdekében bevezetett  rendőri  feladatok  végrehajtására
intézkedési terv bevezetésére került sor. 

Ezen intézkedés célja kapitányságunk illetékességi területén lévő valamennyi település folyamatos napi rendszerességgel történő rendőri lefedettségének biztosítása, továbbá a lakossággal történő közvetlenebb kapcsolat kiépítése, az önkormányzatokkal, civil szervezetekkel, az oktatási intézményekkel, egyházakkal, polgárőr egyesületekkel és az egyes rendészeti feladatokat ellátókkal szorosabb együttműködés. Ezen kívül a látens bűncselekmények, az elkövetői körök felderítése, a közterületi, a kiemelt bűncselekmények és a kiemelt (különösen a tulajdon elleni) szabálysértések elkövetőivel szembeni hatékony fellépés. További feladat a külterületek fokozottabb ellenőrzése, az ott élők, főleg az időskorúak biztonságérzetének erősítése, a migrációval kapcsolatos jogsértések hatékonyabb felderítése.

A közterületi szolgálatot ellátó állomány fentiekben részletezett feladatain túl aktívan részt vett a közlekedésrendészeti jellegű helyi feladatok, valamint szabálysértések felderítésében, végrehajtásában (ittas járművezetőkkel szembeni fellépés, iskolaidőszakban a gyalogátkelő helyek rendszeres biztosítása).

Kiemelt figyelmet fordítottunk és rendszeres járőrözést folytattunk az idegenforgalmi szempontból frekventált területeken illetve városrészekben (Strandfürdő és Kemping, szállodák, Kiskőrösi Petőfi Múzeum, Közúti Múzeum).

Az elzárással is büntethető szabálysértésekre vonatkozó jogszabályok változása okán a közrendvédelmi szolgálat került kijelölésre ezen szabálysértések ügyintézésére, az ismeretlen elkövetők felderítésére. E területen az eredményességünk megyei átlag feletti.


Közrendvédelmi szolgálatteljesítés gyakorlata

Kiskőrös város közigazgatási területén a 2014-es év során a 2013-as évhez hasonlóan rendkívüli esemény, így szolgálati lőfegyverrel kapcsolatos esemény, valamint hivatalos személy elleni erőszak nem történt.

Alkoholszondát 610 (1055) esetben alkalmaztunk, melyből 542 (952) esetben negatív és 67 (101) esetben pozitív mérési eredmény született. A szondahasználatot megtagadta 1 (3) fő.

Kiskőrös város területén 777 (984) esetben hajtottunk végre személyi igazoltatást 520 (916) esetben személypriorálást. A rendőri intézkedésekkel összefüggésben 62 (46) esetben került sor figyelmeztetés alkalmazására.

Kiskőrös város közigazgatási területén a 2014-es év során a személyes szabadságot korlátozó intézkedések száma 416 (359), melyből 105 (98) fő elfogását, 72 (117) fő előállítását, 220 (120) fő elővezetését foganatosítottuk.

Biztonsági intézkedést 18 (24) esetben eszközöltünk. (Zárójelben a 2013. évi adatok)

A lakosság döntő többsége - akik alapvetően jogkövető magatartást tanúsítanak - jogosan igényli, hogy az állami hatalomgyakorlás közterületeken megjelenő képviselői, így elsődlegesen a rendőrség közterületi szolgálatot ellátó állománya csak és kizárólag oly mértékben „vegye igénybe” illetve korlátozza személyes életterét, mozgási szabadságát, belső emócióit, ami a legszükségesebb az adott személyes (hivatalos), valamint társadalmi cél (intézkedés, segítségnyújtás stb.) eléréséhez. Ezért közterületi intézkedéseink végrehajtása során nagy hangsúlyt fektettünk az empatikus, állampolgárbarát, differenciált intézkedések, illetve kommunikáció alkalmazására.

Rendezvénybiztosítások

A 2014-es év során a legjelentősebb feladataink közé tartoztak a város életében nagy jelentőséggel bíró Városalapítók Napjának, a Szüreti és Szlovák Nemzetiségi Napoknak, valamint állami ünnepeink alkalmából tartott városi rendezvények, továbbá megemlékezések biztosítási feladatainak lebonyolítása. A biztosítások során igyekeztünk a helyi sajátosságok figyelembevételével - a város vezetése, valamint a lakosság együttműködésével - a közbiztonságot, a köznyugalmat súlyosan megzavaró bűncselekményeket megelőzni, illetve megakadályozni. A rendezvénybiztosítások során kiemelt, illetve súlyos bűncselekmény elkövetésére nem került sor.

Körzeti megbízotti státuszok feltöltöttsége és tevékenységük értékelése

A Körzeti Megbízotti Alosztály létszáma az állománytáblázat módosításnak köszönhetően még a 2013-as év során 2 fővel bővítésre került, amely létszám a 2014-es évben is megtartásra került. A fenti változások következtében a Körzeti Megbízotti Alosztály létszáma 11 főre emelkedett, amely létszámból 7 fő teljesít szolgálatot Kiskőrös város közigazgatási területén. A Közrendvédelmi Osztály körzeti megbízotti státuszai teljes egészében feltöltésre kerültek.

Az ügyeleti, szolgálatirányító parancsnoki tevékenység, a Tevékenység-irányítási Központ működése

A Tevékenység- irányítási Központ – a Bács-Kiskun Megyei Rendőr-főkapitányságon történő - megalakulásával kapitányságunk 6 fővel hozta létre a szolgálatirányító parancsnoki rendszert. A szolgálatirányító parancsnoki rendszer felállításával párhuzamosan lehetőség nyílt arra, hogy a szolgálatot ellátó parancsnoki állomány szolgálati idejének jelentős részében közterületi szolgálatot tudjon ellátni – elsősorban – a város területén, ezáltal is növelve a közterületi jelenlét mértékét. 
                                               
Igazgatásrendészeti tevékenység

A Kiskőrösi Rendőrkapitányság illetékességi területén lakóhellyel rendelkező jogszabálysértő állampolgárok vonatkozásában a 2014-es évben 734 db. feljelentés érkezett, amely a tavalyi évhez (590) képest 24%-kal magasabb érték. 

Megállapítható, hogy a szabálysértési feljelentések számában évről évre tapasztalható folyamatos csökkenés a 2014-es évben megváltozott és - az említett mértékű - emelkedés volt tapasztalható.

A feljelentések számának növekedésében szerepet játszott az, hogy a rendőr az intézkedéskor megállapított szabálysértések súlya miatt a feljelentés megtétele mellett döntött, illetve az, hogy az elkövetés helyén nem minden esetben sikerült tisztáznia a szabálysértés tényét, az elkövető felelősségét. Ezekben az esetekben a Szabálysértési Hatóságnak bizonyítási eljárást kellett lefolytatnia.      

A 2014-es évben jelentős munkaterhet jelentett, hogy mintegy 33 %-kal (102-ről 136-ra) emelkedett a szabálysértési eljárás lefolytatása céljából az Igazgatásrendészeti Osztályra érkezett balesetek száma. Mind a személyi sérüléses, mind pedig az anyagi káros balesetek előfordulása emelkedett az előző évhez képest. 

A kiemelt közlekedési szabálysértések elbírálásakor a járművezetéstől eltiltás intézkedés alkalmazásakor figyelembe vettük, hogy az eljárás alá vont személy az elkövetést megelőzően két éven belül volt-e felelősségre vonva, halmazati büntetés fennállt-e. Vizsgáltuk továbbá az elkövetett cselekmény tárgyi súlyát, az eljárás alá vont személy személyi körülményeit, valamint együttműködő magatartását a hatósággal. Ennek megfelelően született döntés a járművezetéssel kapcsolatos intézkedés alkalmazásáról, vagy közlekedési előéleti pont megállapításáról. A járművezetéstől eltiltott személyek száma 2014-ben 56 főről 101 főre emelkedett.

A szabálysértések miatt kiszabott, egy főre jutó pénzbírság átlag összege 38.659,- Ft volt, mely az előző évhez képest (37.205,- Ft) enyhe emelkedést mutat. 
Ezen magas pénzbírság átlag a korábbi jogszabályi változásnak tudható be, (2012.évi II. törvény - Szabs. tv.) mely bevezette például a fix bírság, vagy a halmazati bírság alkalmazásának követelményét is.

A végrehajtási eljárásra megküldött helyszíni bírság ügyek száma az előző évhez (1748 db.) képest 27 %-al csökkent, hiszen 2014-ben 1274 db. volt.

Fegyverügyintézés terén elmondható, hogy Kiskőrös vonatkozásában a 2014-es év végén az előző évhez (120 fő) viszonyítva 10 %-al több személy (132 fő) rendelkezik fegyvertartási engedéllyel 402 db. lőfegyverre, mely 12 %-os emelkedést jelent az előző évhez (357) képest. Ezen személyi körben a vadászati célból fegyvert tartók száma (112 főről 123 főre) nőtt. Növekedett a fegyverek száma is (329 db.-ról 352 db.-ra). Az említett adatok alapján 7 %-os növekedés mutatható ki.

Jelenleg is 5 fő hivatásos vadász rendelkezik munkavégzés céljából lőfegyverrel, valamint 4 fő kiskőrösi lakos tart lőfegyvert sportlövészet céljából. Flóbert lőfegyvert (céllövészet céljából) engedéllyel 19 fő tart, önvédelmi célból pedig 82 fő rendelkezik viselési engedéllyel gázriasztó fegyverre. Ezek a számadatok az előző évivel hasonló értékeket mutatnak.

Kiskőrösön továbbra is 1 vadásztársaság működik a Széchenyi Zsigmond Vadásztársaság. A város rendelkezik működő lőtérrel, üzemeltetője a Kiskőrösi Városi Sportlövész és Szabadidő Klub.

Összességében megállapítható, hogy mind a szabálysértési, mind pedig az engedélyügyi szakterületen a munkaterhek magasak, a munkafolyamatok elaprózódtak, melyekhez hozzájárultak a folyamatos jogszabályváltozások is.             
                             

Bűn- és baleset-megelőzés

A bűnmegelőzési munka területén dolgozó bűnmegelőzési előadó munkakörébe tartozik a társszervekkel és a médiával való folyamatos kapcsolattartás, az ifjúságvédelemmel és a bűncselekményekkel kapcsolatos prevenciós tevékenység végrehajtása. A család-, gyermek- és ifjúságvédelemmel foglalkozó társintézményekkel napi kapcsolatot tartunk fenn. 

A három kiskőrösi általános iskolában az előzőhöz hasonlóan a 2013/14-es tanév októberétől folyamatos a DADA oktatás a 3-4., és a 7-8. évfolyamok minden osztályában, melyet a bűnmegelőzési előadó tart, 546 diák részvételével. A 2014/15-ös tanévben két iskolában folytatjuk.

Biztonságos internettel kapcsolatos előadást február 11-én 128 fő 5-6. osztályos tanulónak tartott a bűnmegelőzési előadó két általános iskolában.
2014. év tavaszán Kiskőrösön öt óvoda nagycsoportos gyermekeinek tartottunk „ZSEBI-projekt” elnevezéssel 3-3 bűnmegelőzési foglalkozást, majd április 30-án egy nagyszabású projektzáró napot a város főterén rendőrségi, mentős, tűzoltó-katasztrófavédelmis, kábítószer-kereső kutyás bemutatókkal, akadályversennyel és színházi előadással egybekötve.

A 2013/14-as tanév utolsó két hetében "Nyár veszélye" címmel tartott a bűnmegelőzési előadó előadást 3 iskolában, 6 tanórán 270 tanuló részvételével. 

November 18-án a Bem József Általános Iskolában a 7-8 évfolyamon rendeztük meg a Veszély-vágta című vetélkedőt, mint társszervezők. A kapitányság bűnmegelőzési előadójának programjával ugyanis a Kiskőrösi Gyermekjóléti Szolgálat a Bács-Kiskun Megyei Kormányhivatal bűnmegelőzési pályázatán helyezést ért el, s így megszervezéséhez anyagi finanszírozásban részesült.

A szociális háló, jelzőrendszer kiválóan működik városunkban, mely eredményhez nagymértékben járul hozzá az, hogy az ifjúságvédelmi felelősök bizalommal fordulnak felénk, egyre több azonnali lépést igénylő esetben a sikeres intézkedést hátráltató közvetettségtől eltekintve előadónknak jeleznek először.

Ez a kapcsolat a 32/2007. (OT 26) számú ORFK Utasításban foglaltak szerint, adatlap megküldésével, a bűnmegelőzési főelőadó által visszajelzés kérésével még szorosabb lett. Rendszeresen részt veszünk Gyermekjóléti Szolgálatok szakmaközi egyeztetésein a helyi iskolák ifjúságvédelmi felelőseivel együtt. Kérésre részt veszünk esetkonferenciákon is. 

A vizsgált időszakban kapitányságunk 66 kiskorú tekintetében 78 adatlapot és jelzést küldött meg az illetékes gyermekjóléti szolgálatoknak. A jelzések oka 32 esetben bűncselekmény, 15 alkalommal szabálysértés elkövetése, 2 kiskorúnál eltűnés, 20 családnál hozzátartozók közti erőszak, 1 esetben kiskorú öngyilkossági kísérlete és 8 alkalommal kiskorú bűncselekmény áldozattá válása volt. Jelzéseinkre az illetékességi területünk minden szolgálata visszajelez általában 15 napon belül. Ezek szerint a jelzésre tett intézkedés 13 kiskorú védelembe vétele, 20 alapellátásban történő gondozása 11 esetben nyilvántartásba vétel, 4 ideiglenes elhelyezés történt és 8 esetben nem volt indokolt gyermekvédelmi intézkedés megtétele. A továbbiakban (22 adatlap) illetékességi területünkön kívüli volt az értesített gyermekjóléti szolgálat, ahonnan visszajelzést nem kértünk; valamint egy-egy gyermekkel kapcsolatban éves szinten több jelzést küldtünk.  

A hozzátartozók közötti erőszak kapcsán törvény által előírt jelzési kötelezettségünknek az illetékes gyámhivatalok irányába 2014. évben 43 alkalommal éltünk jelzéssel, mivel a sértett feljelentést/bejelentést tett hozzátartozójával szemben, vagy családon belüli erőszak miatt bejelentés érkezett kapitányságunkra, s ugyan büntetőeljárás nem indult, de a szolgálatot teljesítő járőrök intézkedtek a helyszínen, amelyről készült rendőri jelentésüket a bűnmegelőzési előadó felé haladéktalanul továbbították. Ha az ügyben kiskorú is érintett volt (20 család - 27 kiskorú gyermek), akkor jelzéssel éltünk a gyermekjóléti szolgálat felé is. Jelzésünkre a gyámhivatal munkatársa eljárást indított, amelyben keletkezett iratokat előadónknak megküldte. Az elmúlt évben ideiglenes megelőző távoltartás elrendeléséről és elutasításáról nem hoztunk határozatot.

A kapcsolat az illetékességi területünkön a Kiskőrösi Járási Hivatal Járási Gyámhivatalával, valamint a három kirendeltségével jól működik, napi kapcsolatot tartunk fenn. 

Az együttműködést, az esetlegesen felmerülő problémákat évente egy alkalommal a gyermekjóléti szolgálatok által összehívott szakmaközi megbeszélésen a jelen lévő minden szerv képviselőjével (oktatási intézmények, védőnői szolgálat, gyermekorvosok, gyámhivatal, rendőrség, gyermekjóléti szolgálat, kisebbségi önkormányzat vezetője) értékeljük, valamint ugyanilyen alkalom a kapitányság által szervezett járási egyeztető fórum, ahol a gyermek és ifjúság körében dolgozók igen nagy számmal fogadják el meghívásunkat.

Évközben egy-egy kiemelten problémás családdal kapcsolatosan Kiskőrösön is vettünk részt esetkonferencián, továbbá szintén egy családdal kapcsolatban védelembe vételi tárgyaláson, illetve egy család 7 gyermekének családból történő kiemelése érdekében aktív előzetes munkát, majd a határozat meghozatalát követően annak foganatosításhoz komoly biztosítással szolgáltunk.

A kábítószerrel kapcsolatos jogsértés, valamint a kiskorúak sérelmére elkövetett szexuális és egyéb erőszakos bűncselekményeket az iskolákban történő folyamatos és rendszeres jelenlétünkkel próbáljuk visszaszorítani.

Októberben a kapitányság és a Kiskőrösi Önkormányzat között született együttműködési megállapodás keretében a helyi Egészségfejlesztési Irodának (Széchenyi Pályázat) a Kiskőrösi Evangélikus Gimnázium 7. és 9. évfolyamos tanulóinak (107 fő) tartottunk drogprevenciós előadást.

Az általános iskolások, óvodások számára 2014. januárban meghirdetett „Közlekedésbiztonság gyermekszemmel” elnevezésű rajzversenyről tájékoztattuk térségünk intézményeit, a pályamunkát beküldő gyermekek közül kettő bejutott az országos döntőbe.

2014. március 28-án a Bem József Általános Iskolában rendeztük meg a Kerékpáros Iskola Kupa helyi fordulóját. A versenyen továbbjutó csapatok 2014. április 15.-én Baján mérhették össze tudásukat és ügyességüket a megye többi iskolájának csapatával. 

2014. április 8-án Középiskolások Közlekedésbiztonsági Kupáját (KKK) rendezte meg a BKMRFK, amelyre 1 fő kerékpáros, 1 fő segédmotor-kerékpáros és 1 fő személyautó vezető versenyzőt delegáltunk. Kerékpárosunk, Eszenyi Lajos, kiskőrösi lakos az eredményével ismét bejutott az országos döntőbe, amely 2014. június 3-5. között került megrendezésre Zalaegerszegen. A nagyon erős mezőnyben szoros volt a verseny, azonban kerékpárosunk a 20 indulóból nem talált legyőzőre, így ő lett 2014-ben a legjobb kerékpáros az országban.

2014. május 30-án Kecskeméten került megrendezésre a „Ki a mester kétkeréken?” kerékpáros közlekedésbiztonsági vetélkedő régiós döntője, a BKMRFK és a Magyar Autóklub szervezésében, ahol 10-12 év közötti fiúk és lányok vettek részt. Ezen a versenyen 2 fiú és 2 lány gyermek jutott tovább a 2014. június 28-án Budapesten megrendezésre kerülő országos versenyre. Czinkóczi Vivien, kiskőrösi lakos a 20 lány résztvevőből a 7. helyen, Tóth Balázs, kiskőrösi lakos a 20 fiú indulóból a 9. helyen végzett.  

2014. november 13-án a Látni és Látszani program keretében Kiskőrösön a Lidl Magyarország Kereskedelmi Bt. parkolójában Balesetmegelőzési Nyílt napot rendeztünk, amelynek keretében a Bács-Kiskun Megyei Kormányhivatal Közlekedési Felügyelőségének mobil műszaki ellenőrző állomásánál lehetőség volt ingyenesen átvizsgáltatni a járművek műszaki állapotát.

Az iskolai szezonhoz kapcsolódik, hogy egész évben lehetőségeinkhez mérten folyamatossá tettük az iskolai tanítás kezdésekor illetve végeztekor a rendőri jelenlétet az iskolák környékén lévő és gyermekek által gyakorta használt gyalogátkelőhelyeken.

Szeptember 30-án a Kiskőrösi Rendőrkapitányság a Bács-Kiskun Megyei Rendőr-főkapitányság és a Megyei Cigány Nemzetiségi Önkormányzatok együttműködésének 2014. évi feladattervében meghatározott rendezvényét 65 fő gyermek és 25 fő felnőtt részvételével a Kiskőrösi EGYMI intézményében tartotta meg RO-MA-NÓ elnevezéssel. Az eseményen a felső tagozatosok részére közlekedési akadálypályán történő gyakorlást és versenyt rendeztünk, filmvetítést a diszkóbaleset-szimulációs "Hiszem, ha látom" című dokudrámával, az alsó tagozatosoknak pedig kézműves foglalkozást szerveztünk a helyi Gyermekjóléti Szolgálat családgondozói részvételével, illetve közlekedési fejlesztő és ügyességi feladatlapokat oldottak meg a gyermekek.

Szeptember hónapban a bűnmegelőzési előadó szintén az általános iskola 1-2. évfolyamos diákok körében tartott tájékoztatást a korosztályt érintő baleset-megelőzési információkról, a közlekedés veszélyeiről, a helyes közlekedési magatartásról és az áldozattá válás megelőzését célzó biztonsági szabályokról. 

„Édes-savanyú" akcióval összekötött fokozott ellenőrzéseket hajtottunk végre a gyalogosok védelme érdekében, a gyalogos átkelőhelyek környezetében szabálytalanul közlekedők kiszűrésére vonatkozóan. 

2014. szeptember 05-én a KEVI Petőfi Sándor Általános Iskola 2./a osztály tanulóinak részvételével a Kiskőrös, Petőfi úton az ún. Kofrukt előtti részen tartottunk ellenőrzést, valamint szeptember 17-én a Bem József Általános Iskola 4./b. osztályos tanulóival együtt működve Kiskőrösön a Kossuth Lajos utca Tesco előtti gyalogos átkelőhely utáni részen.

Az Iskola Rendőre Program a három kiskőrösi általános iskolában egy iskola rendőrrel (bűnmegelőzési előadó) évek óta működik. Rendszeresen kérik fel a rendőrt előadások megtartására, az aktuális problémák rendőri szemszögből történő megvilágítására a gyermekek, pedagógusok, de a szülők körében is, aki az iskolai ünnepségeken, rendezvényeken állandó meghívott vendég. Mindegyik intézményben minimum havi, de inkább heti rendszerességgel jelen van. 

November 29-én Kiskőrösön az Egészségügyi, Gyermekjóléti és Szociális Intézmény Gyermekjóléti Szolgálatának szervezésében volt családi nap. A rendezvényen a bűnmegelőzési előadó vett részt, az alsós korosztályból jelentek meg gyermekek a szüleikkel, ahol az iskolarendőr baleset,- és bűnmegelőzési feladatlapokkal, ajándékokkal készült az alkalomra.

A pártfogói felügyelet alá helyezett fiatalok valamint felnőttek magatartását felügyelő és koordináló hivatásos pártfogókkal havonta tartunk megbeszélést, egyeztetést a kapitányságon. Kérelemre rendőri ellenőrzést foganatosítunk. Havonta értesítjük a pártfogó felügyelőket, amennyiben felügyelettel érintett személyt gyanúsítottként hallgatunk ki. 

Az idős korosztály áldozattá válásának megelőzése érdekében 8 alkalommal ún. piacos és temető környéki akciót tartottunk, ahol a résztvevő 3-4 fő rendőr személyes beszélgetéseket folytatott a vásárló, valamint eladó idős személyekkel, fokozott odafigyelésre, óvatosságra intve, valamint az áldozattá válás megelőzését célzó tanácsokkal látva el őket. 
A kiskőrösi Evangélikus Egyház imaházában az idősek világnapja alkalmából előadást tartott a bűnmegelőzési előadó az „Időskorúak a szélhámosok hálójában” címmel, ahol szintén az őket leginkább érintő bűncselekmények módszereit mutatta be.

Az áldozatvédelmi referens a napi jelentéseken keresztül figyelemmel követi a bejelentéseket, és az intézkedő rendőrrel másnap felveszi a kapcsolatot, hogy a panaszfelvételkor az áldozatsegítő szolgáltatásokról megfelelő tájékoztatást kapott-e a sértett. A körzeti megbízottak aktív segítségével megtörténő nyomtatvány-kitöltéseket követően azokat - a bűncselekményt követő 5 napon belül - elfaxolja a BKM Kormányhivatal Igazságügyi Szolgálatához. A vizsgált időszakban 17 időskorú személy számára állított ki adatlapot azonnali pénzügyi segély igénylése végett.


                                                   Együttműködés

A városban tevékenykedő társszervekkel, rendőrség munkáját segítő erőkkel, társadalmi szervezetekkel az együttműködésünk jónak mondható. Rendszeresen látunk el közös szolgálatot az azt vállaló polgárőrökkel, mezőőrrel, halőrrel, vadőrrel közterület felügyelővel, illetőleg „A Kiskunsági Nemzeti Park” képviselőivel.

A polgárőrök szolgálataikat a térség aktuális közbiztonsági és bűnügyi helyzete által megkövetelt feladatokhoz igazítják. Feladataik szakszerű ellátásában tevékenyen közreműködtünk és segítséget nyújtottunk. Negyedévente térségi konzultációs megbeszélést tartottunk a polgárőr szervezetek vezetőivel, valamint igény szerint oktatásokat szerveztünk és bonyolítottunk le részükre. 

Kiskőrös Város Önkormányzatának alkalmazásában álló egyes rendészeti feladatokat ellátó személyeivel – vadőr, mezőőr, közterület felügyelő - a körzeti megbízotti alosztály napi szintű munkakapcsolatban áll. A bűncselekményi adatok, a társadalmi elvárások függvényében, valamint a frekventált időszakokban több olyan akció végrehajtását foganatosítottuk, melyekben a társszervek részéről hathatós támogatásban részesültünk.

A város közigazgatási, illetve azzal határos területein elhelyezkedő Kiskunsági Nemzeti Park gondozása alatt álló védett területeken történő bűncselekmények visszaszorítása, megelőzése, felderítése érdekében folyamatos együttműködést hoztunk létre a Nemzeti Park védelmi őrkerület vezetőjével.

Az önkormányzattal a kapcsolat korrekt és jó. A 2014-es év során megtartott – Járási Közbiztonsági Egyeztető Fórum valamint Konzultációs Fórum - elhangzó problémák kis volumenűek voltak, a felvetések minden esetben helyi szinten orvosolhatók.

A felvetések kevés száma, az elvégzett munkánk iránti viszonylag nagyobb érdeklődés számunkra azt jelzi, hogy tevékenységünkkel a közösségek elégedettek.

Rendszeresen részt vettünk az önkormányzati beszámolókon és lakossági tájékoztatókon, ahol a Kiskőrösi Rendőrkapitányság tevékenységét pozitívan értékelték, az esetlegesen felmerülő problémákat helyi szinten meg tudtuk oldani.

A Kiskőrösi Rendőrkapitányság beosztottjai – a már említettek szerint - aktívan részt vettek az elmúlt év során a város oktatási intézményeiben megrendezésre kerülő bűnmegelőzési, iskolarendőri tevékenység végrehajtásában. 

Összegzés, kitűzött feladatok a következő időszakra

A Kiskőrösi Rendőrkapitányság a 2014. évi feladatait a kihívásokkal teli környezethez alkalmazkodva, a tervszerűséget, hatékonyságot szem előtt tartva jó színvonalon hajtotta végre.

Az elkövetőkkel szemben tanúsított határozott fellépésünkkel 2013. évi eredményeinket megőriztük, különös tekintettel a közterületen elkövetett bűncselekmények felderítése, illetőleg az elkövetők bíróság elé állítása területén, amelyhez példaértékű segítséget nyújtott a Kiskőrösi Járási Ügyészség, és a Kiskőrösi Járásbíróság.

Kiskőrös város közigazgatási területén az előző évhez hasonlóan biztosítottuk a közrendet, a közbiztonságot, javítottuk a közlekedési fegyelmet. 

Az előző évben nyújtott támogatásért köszönetünket fejezzük ki Kiskőrös Város Önkormányzatának és a Tisztelt Képviselőtestületnek, akik munkánkhoz hathatós segítséget nyújtottak, bízva a további hatékony együttműködésben, támogatásban. 

A település közbiztonságának fenntartása és javítása érdekében továbbra is kiemelt feladatunk a rendszeres és látható rendőri jelenlét biztosítása. Hatékonyan kell fellépni a lakosságot különösen irritáló, a szubjektív biztonságérzetet negatívan befolyásoló, az időskorúak sérelmére, illetve a közterületen elkövetett erőszakos, a személyek életét, testi épségét és szabadságát, valamint életkörülményeit, megélhetését súlyosan veszélyeztető bűncselekményekkel, a kábítószer bűnözéssel - ezen belül is fokozottan a terjesztéssel - szemben. Fontos feladatunk a lakosság vagyonbiztonságának szavatolása, az elkövetőkkel szembeni határozott fellépés, a bűncselekménnyel okozott kár minél nagyobb arányú megtérítésének biztosítása.

Kiemelt figyelmet kell fordítanunk a rablások, tanyabetörések, gépkocsi lopások és feltörések, betöréses lopások felderítésére, azok számának csökkentésére, megelőzésére a településen működő társszervekkel karöltve. A személyi sérüléssel járó közúti közlekedési balesetek számának csökkentése érdekében – az azokat leggyakrabban okozó közlekedési magatartásformákkal, kiemelten az ittas gépjárművezetéssel, a passzív biztonsági eszközök használatát elmulasztókkal szembeni következetes fellépéssel – aktív rendőri és e célokat szolgáló baleset-megelőzési tevékenységet kell biztosítanunk. Hangsúlyos feladatként szerepel a kerékpárosok, valamint gyalogosok testi épségének a megóvása.

A jogszabályokból adódó feladataink körültekintő ellátásával törvényesen, eredményesen és hatékonyan kell fellépnünk a jogsértések elkövetőivel szemben. 

A bűnüldözés terén elért eredményeinket a jövőben is meg kell tartani, továbbá igyekeznünk kell a közeljövőben is a társszervekkel kialakított jó munkakapcsolatok építésére.




Tisztelt Képviselő Testület!

Kiskőrös város közrend-közbiztonsági helyzetéről készített beszámolómat a fentiek alapján előterjesztem, kérem, hogy az ezzel kapcsolatos javaslataikat, észrevételeiket tegyék meg és a beszámolót elfogadni szíveskedjenek. 


Kiskőrös, 2015. március 16.




                                      Tisztelettel:
	
                                                                                         Csizovszki László r. alezredes
	      kapitányságvezető








































Melléklet:	4 oldal
Készült:	4  pld.-ban
	1 pld. (17 oldal)
Kapják: 	1.sz. pld. BKMRFK Vezetője
	2.sz. pld. RK.Vez. Kiskőrös
	3.sz.pld.  Kiskőrös Város Polgármesteri Hivatala
                             4.sz.pld.  Irattár



1. számú melléklet:



2. számú melléklet:



3. számú melléklet:




                                 




4. számú melléklet:





5. számú melléklet:



6. számú melléklet:







7. számú melléklet:




8. számú melléklet:






9. számú melléklet:




10. számú melléklet:

	Bűncselekmény
	Nyomozás eredményesség

	Testi sértés
	85,7 %

	Testi sértés - súlyos
	81,8 %

	Kiskorú veszélyeztetése
	84,6 %

	Garázdaság
	89,5 %

	Önbíráskodás
	75 %

	Visszaélés kábítószerrel (terjesztői)
	-

	Lopás
(a betöréses lopásokkal együttesen )
	35,5 %

	Rablás
	100 %

	Kifosztás
	100 %

	Zsarolás
	-

	Rongálás
	31,0 %

	Orgazdaság
	100 %

	Jármű önkényes elvétele
	100 %





11. számú melléklet:



Kiskőrösi Rk. iltetékességi területén regisztrált bűncselekmények  száma 
Ismertté vált bűncselekmények száma	2010	2011	2012	2013	2014	1739	1353	1590	1408	1345	Kiskőrösi Rk. illetékességi területén 100.000 lakosra jutó  regisztált bűncselekmények  száma 
Ismertté vált bűncselekmények száma	2010	2011	2012	2013	2014	2856.1	2243.3000000000002	2646.5	2331.1	2243.8000000000002	Kiskőrös város  közigazgatási  területén regisztrált bűncselekmények száma
Ismertté vált bűncselekmények száma	2010	2011	2012	2013	2014	707	490	381	443	411	 Kiskőrös város közigazgatási  területén regisztrált testi sértés bűncselekmények száma
Ismertté vált bűncselekmények száma	2010	2011	2012	2013	2014	24	22	12	28	23	Kiskőrös város közigazgatási területén regisztrált garázdaság bűncselekmények száma
Ismertté vált bűncselekmények száma	2010	2011	2012	2013	2014	22	21	20	26	24	Kiskőrös város közigazgatási területén regisztrált lopás bűncselekmény száma
Lopás bűncselekmény miatt befejezett eljárások száma	2010	2011	2012	2013	2014	143	126	106	119	150	Kiskőrösi Rk. illetékességi területének  nyomozás eredményességi mutatója
Ismertté vált bűncselekmények száma	2010	2011	2012	2013	2014	68.599999999999994	67.400000000000006	64.2	65.7	66.900000000000006	Kiskőrösi Rk. illetékességi területén a közterületen elkövetett bűncselekmények nyomozás eredményessége
Ismertté vált bűncselekmények száma	2010	2011	2012	2013	2014	79.3	76.599999999999994	82.9	84.4	89	Kiskőrösi Rk. illetékességi területén kiemelten kezelt bűncselekmények nyomozás eredményessége
Ismertté vált bűncselekmények száma	2010	2011	2012	2013	2014	54.6	57.1	56.1	50.6	50.3	Sérüléses balesetek száma Kiskőrös városban
Könnyű	2008	2009	2010	2011	2012	2013	2014	15	14	11	18	14	6	22	Súlyos	2008	2009	2010	2011	2012	2013	2014	10	7	4	2	6	9	16	Halálos	

